Valaginos kalnagūbris
Valaginos kalnagūbris (rus. Валагинский хребет) – kalnų grandinė Rusijoje, Kamčiatkos krašte, Kamčiatkos pusiasalio rytuose, Rytų kalnagūbrio dalis. Tęsiasi į šiaurę nuo Ganalio kalnagūbrio. Ilgis – 150 km. Aukštis iki 1794 m (Kudriašo k.). Sudarytas iš kristalinių skalūnų, granitų, vulkaninės lavos. Statūs šlaitai dengiami Ermano beržų miškais, aukščiau veši krūmynai, aukštažolės pievos.